AIŠKINAMASIS RAŠTAS

Dėl uždarosios akcinės bendrovės „Molėtų švara“ 2018 m. finansinių ataskaitų rinkinio tvirtinimo ir pelno (nuostolių) paskirstymo

**1. Parengto tarybos sprendimo projekto tikslai ir uždaviniai**

Molėtų rajono savivaldybė UAB „Molėtų švara“ (toliau – Bendrovė) valdo 1 500 000 (100 proc.) paprastųjų vardinių 0,29 euro vertės akcijų, kurių nominali vertė 435 000 Eur.

Vadovaudamasi Lietuvos Respublikos akcinių bendrovių įstatymo 34 straipsnio 9 dalimi, UAB „Molėtų švara“ valdyba visuotiniam akcininkų susirinkimui 2019 m. kovo 19 d. pateikė raštą Nr. S-080 „Dėl 2018 m. finansinių ataskaitų rinkinio, pelno (nuostolio) paskirstymo projekto bei metinio pranešimo pateikimo“ su audito ataskaita ir sprendimus: „Dėl pritarimo Bendrovės 2018 m. audituotam finansinių ataskaitų rinkiniui, pelno (nuostolių) paskirstymo projektui“, „Dėl Bendrovės 2018 m. metinio pranešimo svarstymo ir tvirtinimo“, „Dėl uždavinių nustatymo Bendrovei 2019 metams“, „Dėl pritarimo UAB „Molėtų švara“ 2019 metų finansiniam planui“.

Nepriklausomo auditoriaus nuomonė: finansinės ataskaitos visais reikšmingais atžvilgiais teisingai pateikia Bendrovės 2018 m. gruodžio 31 d. finansinę būklę ir tą dieną pasibaigusių metų finansinės veiklos rezultatus ir pinigų srautus pagal verslo apskaitos standartus, priimtus taikyti Europos Sąjungoje.

2018 metų pradžioje Bendrovė turėjo 19208 Eur pelno, grynasis finansinių metų pelnas - 28027 Eur. 105 000 Eur suma pervedama iš rezervų. Paskirstytinasis pelnas – 152235 Eur, iš jo: pelno dalis, paskirta į kitus rezervus (investicijoms) – 120 000 Eur, pelno dalis, paskirta kitiems tikslams (pašalpoms, paramai) – 5000 Eur. Nepaskirstytasis pelnas ataskaitinių finansinių metų pabaigoje, perkeliamas į kitus finansinius metus – 27235 Eur.

Bendrovei 2018 metams nustatytų tikslų įgyvendinimas:

|  |  |  |
| --- | --- | --- |
| Eil. Nr. | 2018 metams nustatyto tikslo turinys | Faktiškas įvykdymas |
| 1. | Užbaigti 15 daugiabučių gyvenamųjų namų modernizavimo darbus | Modernizavimo darbai baigti 3-juose namuose. 12 namų bus baigti 2019 metų pavasarį. Rangovai nevykdė sutartinių įsipareigojimų (*rangovai parinkti per CPO*). |
| 2. | Pasirašyti su BETA 9 daugiabučių gyvenamųjų namų finansavimo sutartis | Su BETA pasirašytos visos planuotos 9 sutartys. Jau baigiamas ir projektavimas. |
| 3. | Iki 10% sumažinti atliekų tvarkymo veiklos administravimo išlaidas | Atliekų tvarkymo veiklos administravimo išlaidos sumažintos 11,8% (*protokolo priedas Nr.1*). |
| 4. | Iki 20% padidinti rūšiuotų atliekų surinkimo efektyvumą | Rūšiuotų atliekų per 2018 m. surinkta 22% daugiau nei 2017 metais (*žr. metinio pranešimo 8 lentelė*). |
| 5. | Iki 30% sumažinti gyventojų įsiskolinimą už atliekų tvarkymo paslaugos teikimą | Gyventojų įsiskolinimas už atliekų tvarkymo paslaugą sumažėjo 13,77% (*žr. metinio pranešimo 15 lentelė)*. |
| 6. | Iki 15% sumažinti aplinkotvarkos rankinio valymo darbus, juos mechanizuojant | Miesto aplinkotvarkos rankinio valymo darbai 2018 metais sudarė 36,1%, 2017 metais – 43,4% visų darbų apimtyje. Sumažėjo 16,8% (*žr. 2017 ir 2018 m. metinių pranešimų duomenis*). |
| 7. | Iki 10% padidinti kitos veiklos pajamas | Kitos veiklos pajamos sumažėjo 14,5% (*žr. metinio pranešimo 3 lentelė*) |
| 8. | 2018 metų siektinas finansinis veiklos rezultatas – 1% pelningumas | 2018 metais pasiektas 2,26% pelningumas (*žr. metinio pranešimo 3 lentelė*). |

Bendrovės veikla įvertinta gerai.

2019 metams Bendrovei nustatyti veiklos tikslai:

1. finansinis veiklos rezultatas – 1,5% pelningumas;
2. parengti 9 numatytiems modernizuoti daugiabučiams namams techninius darbo projektus bei jų ekspertizes;
3. atlikti viešųjų pirkimų procedūras ir pasirašyti 9 namams modernizavimo darbų sutartis su rangovais;
4. plėsti maisto ir žaliųjų atliekų surinkimą, įtraukiant individualias valdas;
5. sumažinti nuo 3 iki 8 % šalinamų sąvartyne mišrių komunalinių atliekų kiekius, skatinant visuotinį rūšiavimą;
6. padidinti nuo 5 iki 10 % kitos veiklos pajamas.

Parengto sprendimo projekto tikslas – patvirtinti Bendrovės 2018 m. audituotą metinių finansinių ataskaitų rinkinį ir paskirstyti 2018 m. pelną (nuostolius).

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 48 straipsnio 2 dalis;

Lietuvos Respublikos akcinių bendrovių įstatymo 20 straipsnio 1 dalies 10, 11 punktai, 24 straipsnio 1 dalis, 58 straipsnio 2 dalis, 59 straipsnio 1 ir 2 dalys;

[**Lietuvos Respublikos įmonių finansinės atskaitomybės įstatymo**](http://litlex.molsav.lt/LL.DLL?Tekstas=1?Id=50885&Zd=%C1MONI%D8%2BFINANSIN%CBS%2BATSKAITOMYB%CBS%2B%C1STATYMAS&BF=4#0txt)20 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - vykdomi teisės aktai.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Bendrovės direktorius metinių finansinių ataskaitų rinkinį kartu su Bendrovės metiniu pranešimu ir auditoriaus išvada per 30 dienų nuo eilinio visuotinio akcininkų susirinkimo pateikia Juridinių asmenų registro tvarkytojui.